Pont. — Euchaïta (Beyözü / Avkat) — Köprüalan / Gürcü — 5th c. AD
Region: Asia Minor — Pontus and Paphlagonia

επιστολη αυγαρου προς τον σωτηρα θεον. αυγαρος ουχαμα τ ο παρχης ιησου σωτηρι αγαθω αναφανεντι εν πολι ιεροσολυμων χαιρε[ιν] ηκουστε μοι τα περι σου και των σων ιαματων ως ανευ φαρμακων και βοτανων υπο σου γινομενων λογω τυφλους αναβλεπιν ποιεις χωλους περιπατιν και λεπρους καθαριζις και ακαθαρτα [π]νευματα και δεμονας εκβαλλις και τους εν μα[κ]ρονοσια βασανιζομενους θ[ερ]απε[υ]ε[ις] και νεκρους εγειρις. και ταυτα παντα ακουσας περι σου κατα νουν εθεμην το ετερον των δυο η οτι συ ει ο θεος και καταβας απο του ουρανου ποιεις ταυτα η υιος ει του θεου ποιων ταυτα. δια [του]το τοινυν γραψας εδεηθην σου σκυληναι προς με και το παθος ο ε[χω θερα]πευσε και γαρ ηκουσα οτι και οι ιουδεοι καταγογγουζουσειν σου κ[αι διω]κουσειν σε βουλομενοι σε αποκτιναι πολι[ς] δε μοι μικροτατη εστιν και [σεμνη η τις] εξαρκει τοις αμφοτεροις. αντιγραφη του σωτηρος. μακαριος ει οτι επιστευσασ[εν εμοι μη εο]ρακως με γεγραπτε γαρ περι εμου οτι οι εορακοτες με ου μη πιστευσωσε[ιν μοι ινα οι] μη εορακοταις αυτοι πιστευσωσειν και ζησοντε. περι δε ου εγραψας μοι ελθιν προς σε δε[ο]ν εσ[τι]ν παντα δι α απεσταλην ενταυθα πληρωσαι και μετα το πληρωσαι ουτως αναληφθηναι προς τον αποστιλαντα με επειδαν δε αναληφθω αποστελλω σοι τινα των μαθητων μου ος ιασηται σου το [πα]θος και ζωην αιωνιον και ειρηνην και σοι και τοις συν σοι χαρισηται και τη πολι σου προς τω μηδενα των εχθ[ρ]ων σου κατακυριευσαι αυτης αμην.